Fléttur eru sambýli sveppa og ljóstillífandi lífveru . Í dag er litið á fléttur sem hluta svepparíkisins og eru það aðeins sérstæðir lifnaðarhættir sem greina þær frá sveppum , það er sambýlið við þörungana sem jafnframt gerir þær frumbjarga . Áður fyrr voru fléttur taldar vera sjálfstæð fylking plönturíkisins alveg eins og á við um sveppi og mosa . Ekkert orð í málinu hafði þessa merkingu fyrir , því að fram að þessu hafði almenningur ekki gert neinn greinarmun á fléttum og mosum en kallaði fléttur oftast mosa , samanber orðin litunarmosi og hreindýramosi . Blaðkenndar fléttur voru stundum nefndar skófir ( geitaskóf , engjaskóf , veggjaskóf ) eða grös ( fjallagrös , maríugrös ) .